અનામત આંદોલનમાં થયેલા કેસો પાછા ખેંચવામાં રાજકીય રમત હોવાની ચર્ચા થઇ રહી છે. પાટીદારોમાં જ બે ભાગલા પાડી સરકાર આંદોલનને તોડી પાડવાના પ્રયાસો કરતી હોવાનું પાટીદાર નેતાઓ માની રહ્યા છે. જો કે સરકારના એક ઉચ્ચ અધિકારીના કહેવા મુજબ હાર્દિક પટેલ સહિત ૧૪ પાટીદારો સામે થયેલા કેસો કાયદાકીય રીતે લાંબા ચાલી શકે તેવા નથી. પાટીદારોએ સુપ્રીમ કોર્ટ સુધી ન્યાયની માગણી કરી છે. આથી હવે હાર્દિક સામેના કેસોમાં કોર્ટ નરમ વલણ દાખવે તેવી ચર્ચાએ જોર પકડ્યું છે. આમ પણ સરકારે જે કલમો હાર્દિક સામે લગાવી છે તે સાબિત કરવી ગૃહ વિભાગ માટે પણ મુશ્કેલ હોવાનું કાયદા નિષ્ણાતો માને છે. હાર્દિક જેલમાંથી મુક્ત થતાં જ પુનઃહીરો બની આંદોલન ચલાવશે તેવું મનાય છે. આથી સરકારની મૂંઝવણ વધી રહી છે.